Na temelju članka 59. i 62. Zakona o komunalnom gospodarstvu („Narodne novine“, broj 68/18, 110/18 i 32/20) i članka 25. Statuta Općine Ružić („Službeni vjesnik Šibensko-kninske županije“, broj 7/21) Općinsko vijeće Općine Ružić na 13. sjednici održanoj dana 20. listopada 2023. godine, donijelo je

**ODLUKU**

**O proglašenju komunalne infrastrukture javnim dobrom u općoj uporabi**

**u vlasništvu Općine Ružić – Sportsko rekreacijska zona Mirlović Polje**

**Članak 1.**

Ovom Odlukom o proglašenju komunalne infrastrukture javnim dobrom u općoj uporabi u vlasništvu Općine Ružić (dalje u tekstu: Odluka) proglašava se javnim dobrom u općoj uporabi u neotuđivom vlasništvu Općine Ružić komunalna infrastruktura u navedena u slijedećoj tablici:

|  |  |  |  |
| --- | --- | --- | --- |
| Naziv komunalne infrastrukture | Vrsta komunalne infrastrukture | Katastarska i zemljišnoknjižna čestica | Katastarska općina |
| Sportsko rekreacijska zona Mirlović Polje | Javne zelene površine – javni športski i rekreacijski prostori | k.č. 513/1 od koje će se osnovati novoformirana k.č. 513/102 | Mirlović Polje |

**Članak 2.**

Primjenom članka 132. Zakona o komunalnom gospodarstvu, a na temelju geodetskog elaborata izvedenog stanja komunalne infrastrukture, evidentirat će se novo stanje u zemljišnim knjigama te u katastarskom operatu Državne geodetske uprave, Područnog ureda za katastar Šibenik, Odjela za katastar nekretnina Drniš.

**Članak 3.**

Nalaže se Općinskom sudu u Šibeniku – Posebnom zemljišnoknjižnom odjelu u Drnišu, upis komunalne infrastrukture iz članka 1. ove Odluke kao „Javno dobro u općoj uporabi u vlasništvu Općine Ružić“, Gradac, Put kroz Gradac 25, OIB: 66249930068.

**Članak 4.**

Ova Odluka stupa na snagu osmog dana od dana objave u „Službenom glasilu Općine Ružić“.

KLASA: 940-01/23-01/6

URBROJ: 2182-8-02-23-1

Gradac, 20. listopada 2023. godine

OPĆINSKO VIJEĆE OPĆINE RUŽIĆ

PREDSJEDNIK

Ante Duran, v.r.

OBRAZLOŽENJE

Prema Zakonu o komunalnom gospodarstvu (Narodne novine broj 68/18, 110/18 i 32/20) komunalnu infrastrukturu predstavljaju: nerazvrstane ceste, javne prometne površine na kojima nije dopušten promet motornih vozila, javna parkirališta, javne garaže, javne zelene površine, građevine i uređaji javne namjene, javna rasvjeta, groblja i krematoriji na grobljima, građevine namijenjene obavljanju javnog prijevoza i druge građevine koje odlukom odredi tijelo jedinice lokalne samouprave, ako služe za obavljanje komunalne djelatnosti.

Javne zelene površine su parkovi, drvoredi, živice, cvjetnjaci, travnjaci, skupine ili pojedinačna stabla, dječja igrališta s pripadajućom opremom, javni športski i rekreacijski prostori, zelene površine uz ceste i ulice, ako nisu sastavni dio nerazvrstane ili druge ceste odnosno ulice i sl.

Komunalna infrastruktura je javno dobro u općoj uporabi u vlasništvu odnosno suvlasništvu jedinice lokalne samouprave i/ili osobe koja obavlja komunalnu djelatnost, a status javnog dobra u općoj uporabi stječe danom njezine izgradnje, uređenja odnosno stupanja na snagu odluke o proglašenju javnog dobra u općoj uporabi.

Odluku o proglašenju komunalne infrastrukture javnim dobrom u općoj uporabi donosi predstavničko tijelo jedinice lokalne samouprave na temelju članka 62. Zakonu o komunalnom gospodarstvu.

Odluka mora sadržavati naziv i vrstu komunalne infrastrukture, podatak o katastarskoj i zemljišnoknjižnoj čestici i katastarskoj općini na kojoj se infrastruktura nalazi te nalog nadležnom sudu za upis statusa javnog dobra u općoj uporabi u zemljišne knjige odnosno za brisanje tog statusa ako se radi o infrastrukturi koja se upisuje u zemljišne knjige.

Sukladno odredbi iz članka 132. Zakonu o komunalnom gospodarstvu komunalna infrastruktura izgrađena do dana stupanja na snagu tog Zakona (4. kolovoza 2018.) koja nije evidentirana u katastru ili nije evidentirano njezino stvarno stanje evidentira se u katastru na temelju geodetskog elaborata izvedenog stanja komunalne infrastrukture, potvrde jedinice lokalne samouprave da se radi o komunalnoj infrastrukturi, a koje pribavlja i nadležnom tijelu za katastar dostavlja jedinica lokalne samouprave odnosno javni isporučitelj koji upravlja komunalnom infrastrukturom i rješenja nadležnog zemljišnoknjižnog suda o provedbi prijavnog lista u zemljišnu knjigu.

Predmet ove Odluke o proglašenju komunalne infrastrukture javnim dobrom u općoj uporabi u vlasništvu Općine Ružić, sukladno geodetskom elaboratu izrađenom  od strane GIS d.o.o. Osijek, u svrhu evidentiranja izvedenog stanja komunalne infrastrukture i to Sportsko rekreacijske zone Mirlović Polje koja predstavlja javnu zelenu površinu – javni športski i rekreacijski prostor, a koja je prikazana na kopiji katastarskog plana - predloženo novo stanje, koja je sastavni dio geodetskog elaborata.